da en da nl ca da da da es da da da da da da da de da en da en da da da en en en da da da da da da da de da nb da da da da da da da da da da da nl da en da da es nl da
Danmark lancerer sit kandidatur til FN’s Sikkerhedsråd i New York | Udenrigsministeriet
23.9.2022 09:19:37 CEST | Udenrigsministeriet
Sammen med H.K.H. Kronprinsesse Mary har udenrigsminister Jeppe Kofod og udviklingsminister Flemming Møller Mortensen lanceret Danmarks kandidatur til FN’s Sikkerhedsråd for perioden 2025-2026. Det skete ved en reception i New York i forbindelse med ministrenes deltagelse i den årlige åbning af FN’s Generalforsamling.
I sin åbningstale udtalte H.K.H. Kronprinsesse Mary:
”Vi skal fremme fred, menneskerettigheder, international lov og sociale fremskridt sammen. Og vi skal fremme det gennem partnerskab, dialog og gensidig respekt. Det er den samarbejdsånd, der bragte Danmark til FN i 1945 og lige siden. Og det er den samarbejdsånd, som Danmark bestræber sig på at bringe til Sikkerhedsrådet i 2025-26.”
”Jeg har set frem til dagen i dag i lang tid. Med den internationale lancering sætter Danmark for alvor gang i vores kampagne for at sikre en plads i det mest magtfulde organ i verden. For selvom det internationale samarbejde i disse tider er præget af mange kriser, er en plads i Sikkerhedsrådet blandt de mest betydningsfulde udenrigspolitiske platforme, et lille land som Danmark kan få. Vi stiller op til Sikkerhedsrådet med et ønske om at være brobygger og en stærk stemme for den internationale regelbaserede orden. Med en ambition om at gøre vores del for at bidrage til international fred og sikkerhed. Og med en overbevisning om, at vi kan gøre en forskel og gøre FN endnu stærkere.”
Udviklingsminister Flemming Møller Mortensen udtaler:
”Nutidens globale udfordringer kalder på mere international solidaritet og samarbejde. Danmark er bredt anerkendt som en troværdig ansvarlig partner i det multilaterale samarbejde. Vi har altid den grønne førertrøje på og arbejder globalt for at håndtere de klimaforandringer, der skaber sult og sender mennesker på flugt. Vi tager ansvar i verden og er et af de få lande der i mere end 40 år har levet op til FN’s målsætning om at yde 0,7 procent af BNI i udviklingsbistand. Vores dedikerede indsats for at gøre en forskel for de mennesker, der lider under krig og konflikt og fordrives fra deres hjem, udgør et solidt fundament for vores kampagne til Sikkerhedsrådet. En plads i sikkerhedsrådet vil give os mulighed for at skubbe på for initiativer, der fremmer fred og sikkerhed, som er afgørende for at løse den historisk store fordrivelseskrise, der betyder at over 100 mio. mennesker er på flugt”
FN’s sikkerhedsråd har 15 medlemmer, hvoraf fem er permanente og har vetoret: Frankrig, Kina, Rusland, Storbritannien og USA. De 10 øvrige medlemmer indvælges for toårige perioder.
Det er FN’s Generalforsamling, bestående af alle FN’s 193 medlemslande, der vælger de ikke-permanente medlemmer til Sikkerhedsrådet. Det kræver to tredjedele af stemmerne af blive indvalgt. Valget til Sikkerhedsrådet finder sted i juni 2024.
Opnår Danmark indvalg vil det være femte gang, Danmark er medlem af Sikkerhedsrådet. Sidste gang var i 2005-2006.
For yderligere kontakt: Pressevagten@um.dk
33 92 00 00http://um.dk/
Følg pressemeddelelser fra Udenrigsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Udenrigsministeriet
100 millioner kr. til verdens store og glemte humanitære kriser3.10.2022 18:00:00 CEST | Pressemeddelelse
Aldrig har så mange mennesker haft behov for nødhjælp. Derfor giver Danmark nu yderligere 100 millioner kroner i humanitær bistand. Støtten skal gå til de alvorlige humanitære kriser i Syrien, på Afrikas Horn samt til andre af verdens mange glemte kriser.
Rapport fra sikkerhedspolitisk analysegruppe præsenteret i dag: Trusselsniveauet er skærpet3.10.2022 15:52:54 CEST | Pressemeddelelse
Kongeriget Danmarks sikkerhed vil i de kommende år blive udfordret af et øget trusselsniveau, og derfor er der brug for et styrket forsvar. Det er blandt konklusionerne i den sikkerhedspolitiske analysegruppes rapport, der blev præsenteret tidligere i dag.
Ruslands ambassadør har været til samtale i Udenrigsministeriet efter Putins udmeldinger om ulovlig annektering3.10.2022 14:10:06 CEST | Pressemeddelelse
Efter Vladimir Putins tale om den ulovlige annektering af fire øst- og sydukrainske regioner i fredags, blev den russiske ambassadør Vladimir Barbin indkaldt til samtale i Udenrigsministeriet på instruktion fra udenrigsminister Jeppe Kofod. Samtalen fandt sted her til eftermiddag.
Russisk ambassadør indkaldes til samtale i Udenrigsministeriet efter tale om ulovlig annektering1.10.2022 09:33:12 CEST | Pressemeddelelse
Præsident Vladimir Putin holdt fredag en tale om at ulovligt annektere store dele af Ukraine. Annekteringen blev også drøftet i FN’s Sikkerhedsråd.
Møde i Det Udenrigspolitiske Nævn29.9.2022 16:30:02 CEST | Pressemeddelelse
Det Udenrigspolitiske Nævn holder møde fredag den 30. september 2022 kl. 9.45. Fra regeringen deltager udenrigsministeren og forsvarsministeren.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022